Diari Oficial de la Generalitat Valenciana


Sumari del DOGV 3679, del 02-02-2000 (2000/556)

Expedient número 392/1998. Notificació de laude mitjançant edicte.
------------------------------------------------------------------

### Dades del document

Número de DOGV
:   3679

Data del DOGV
:   02-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/556


Organisme emissor
:   Conselleria d'Indústria i Comerç

Tipus de document
:   Anunci

Expedient número 392/1998. Notificació de laude mitjançant edicte. [2000/Q556]
  
Atés que així ho ha acordat el president de la Junta Arbitral de Consum de la Comunitat Valenciana en l'expedient arbitral número 392/1998, a l'empara del que s'ha disposat en els articles 58 i 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedeix a notificar a la part interessada que a continuació s'indica, el laude arbitral dictat en el mencionat expedient, mitjançant el present edicte:
  
Part interessada: Box-Com Gas, SL
  
Última adreça coneguda: Salavert, número 34, baixos (València)
  
Expedient: 392/1998
  
Laude de data 23 de febrer de 1999 que es dicta a València, en els següents termes: «s'estima parcialment la pretensió de la senyora Juliana Ochando Gómez, per entendre que atesa l'escassa antiguitat de l'estufa, que ha quedat acreditada per la factura de compra presentada, i tenint en compte les al·legacions de la representant de la reclamant, no calia efectuar la reparació de l'estufa, i en conseqüència és procedent la devolució de l'import cobrat de 1.995 pessetes (1.720 més el 16% d'IVA).
  
Pel que fa als altres aspectes de la reclamació es desestima la pretensió, en considerar que el tub flexible estava caducat, segons consta en la factura, que el regulador estava avariat, d'acord amb el que ha constatat el col·legi arbitral després d'examinar-lo, que la prova d'estanquitat va ser realitzada per a detectar la dita avaria en el regulador, i que el certificat de revisió va ser efectivament expedit.
  
Així doncs, la part reclamada haurà d'abonar al reclamant la quantitat de 1.995 pessetes. La dita quantitat haurà de ser depositada per la part reclamada en la seu d'aquesta Junta Arbitral de Consum en el termini de 10 dies hàbils comptadors des de la notificació del present laude».
  
L'indicat laude té caràcter vinculant i executiu i és eficaç des del dia de la seua notificació.
  
Cosa que es fa saber a la part interessada reclamada als efectes oportuns i establits en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 36/1988, de 5 de desembre, d'Arbitratge, i se li comunica que dins dels cinc dies següents a la notificació del laude podrà demanar al col·legi arbitral que corregisca qualsevol error de càlcul, de còpia, tipogràfic o similar. Contra el laude és possible un recurs d'anul·lació que haurà de ser presentat davant l'Audiència Provincial en el termini dels 10 dies següents a la seua notificació o a l'aclariment a què fa referència l'article 36 de la Llei d'Arbitratge, d'acord amb el que s'ha establit en l'article 45 i següents de la Llei d'Arbitratge 36/1988.
  
I perquè servisca de notificació a la part interessada consignada anteriorment, s'expedeix el present edicte.